Patvirtinta:

VšĮ Kupiškio rajono savivaldybės

pirminės asmens sveikatos priežiūros centro

direktoriaus 2021 m. gruodžio31d.

įsakymu Nr. 143

**MOKAMŲ ASMENS SVEIKATOS PRIEŽIŪROS PASLAUGŲ**

**TEIKIMO IR APMOKĖJIMO APRAŠAS**

1. BENDROSIOS NUOSTATOS
2. Mokamos asmens sveikatos priežiūros paslaugos teikiamos pagal paslaugų apimtis ir kainas, nustatytas VšĮ Kupiškio poliklinikos direktoriaus įsakymais patvirtintuose mokamų paslaugų nomenklatūroje ir kainyne (Lietuvos Respublikos sveikatos apsaugos ministro 1999 m. liepos 30 d. įsakymu Nr. 357 Dėl Mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo apmokėjimo tvarkos).
3. **MOKAMŲ PASLAUGŲ TEIKIMO SĄLYGOS**
4. Už teikiamas asmens sveikatos priežiūros paslaugas, jei jos neatitinka būtinosios medicinos pagalbos kriterijų, apdraustieji privalomuoju sveikatos draudimu moka patys pagal LR Sveikatos apsaugos ministro 1999m. liepos 30d. įsakymą Nr.357 „Dėl mokamų asmens sveikatos priežiūros paslaugų sąrašo, kainų nustatymo ir jų indeksavimo tvarkos bei šių paslaugų teikimo ir apmokėjimo tvarkos“ (suvestinė redakcija nuo 2021-03-04), PASPC direktoriaus įsakymu patvirtintus paslaugų kainyno įkainius, jei:
   1. paciento pageidavimu teikiamos papildomos paslaugos. Prie papildomų priskiriamos paslaugos, kurias pasirenka pacientas ir kurios nėra susijusios su pagrindinės ligos (diagnozuotos) gydymu, o priklauso kitam lydinčiajam susirgimui (ligai) ir gali būti teikiamos tik leidus tuo metu pacientą gydančiam gydytojui;
   2. kai pacientai, turintys teisę į nemokamas asmens sveikatos priežiūros paslaugas, savo iniciatyva pasirenka brangiau kainuojančias paslaugas, medžiagas, procedūras, tai šių paslaugų, medžiagų, procedūrų faktinių kainų ir nemokamų paslaugų, medžiagų, procedūrų bazinių kainų skirtumą jie sumoka patys Sveikatos apsaugos ministerijos nustatyta tvarka;
   3. atliekami tokie klinikiniai ir biocheminiai tyrimai, kurie nepriskiriami prie poliklinikoje teikiamų asmens sveikatos priežiūros paslaugų apimties, bet pacientui pageidaujant ir gydytojui rekomendavus poliklinika turi galimybę juos teikti ir/ar turi sutartį dėl šių paslaugų teikimo su kitais juridiniais asmeninimis;
   4. pacientas yra neapdraustas privalomuoju sveikatos draudimu ir kreipiasi į ASPĮ dėl paslaugų suteikimo (išskyrus būtinąją pagalbą);
   5. ASPĮ paslaugas teikia užsienio piliečiams, jei tarptautinėse sutartyse nenurodyta kitokia sveikatos priežiūros paslaugų išlaidų apmokėjimo tvarka.
5. Suteiktų paslaugų kaina suskaičiuojama iš visų pacientui atliktų manipuliacijų ir procedūrų, tyrimų.
6. Jei pacientas kreipiasi dėl mokamų paslaugų, turėdamas privatų sveikatos draudimą, už paslaugas jis susimoka pats ir pagal įstaigoje gautus, apmokėjimą patvirtinančius dokumentus, pats kreipiasi į jį apdraudusią bendrovę dėl išlaidų kompensavimo.
7. Lietuvos Respublikos sveikatos apsaugos ministro 1999 m. liepos 30 d. įsakymas Nr. 357, reglamentuoja, kad gyventojai (išskyrus vaikus ir vyresnius, besimokančius dieninėse bendrojo lavinimo mokyklose, profesinių mokyklų dieniniuose skyriuose, bet ne ilgiau iki jiems sukanka 24 metai, ir prie įstaigos prisirašiusius socialiai remtinus asmenis, kai jie pateikia gyvenamosios vietos savivaldybės socialinės paramos skyriaus išduotą atitinkamą pažymą), gaunantys odontologijos paslaugas, moka už plombines medžiagas, kitas odontologines medžiagas ir vienkartines priemones, atsižvelgiant į sunaudotą šių medžiagų kiekį ir tuo metu galiojančias, įstaigos direktoriaus įsakymais patvirtintas kainas.
8. Už asmens sveikatos priežiūros paslaugos bei paslaugos, kurios nėra tiesiogiai susijusios su sveikatos priežiūra, mokama pagal įstaigos direktoriaus įsakymais patvirtintus įkainius:
   1. plombinės medžiagos, naudojami nuskausminimui medikamentai bei vienkartinės priemonės - už tai moka visi apdraustieji pacientai (išskyrus vaikus ir asmenis, besimokančius dieninėse bendrojo lavinimo mokyklose, profesinių mokyklų dieniniuose skyriuose, bet ne ilgiau iki jiems sukanka 24 metai, ir prie įstaigos prisirašiusius socialiai remtinus asmenis, kai jie pateikia gyvenamosios vietos savivaldybės socialinės paramos skyriaus atitinkamą pažymą); kai pacientas nėra apdraustas privalomuoju sveikatos draudimu, suteiktos paslaugos kaina susideda iš kainyne nurodytų paslaugų įkainių ir poliklinikos direktoriaus įsakymais patvirtintų plombinių, odontologinių medžiagų bei vienkartinių priemonių įkainių;
   2. dokumentų kopijavimas;
   3. išrašų iš asmens sveikatos istorijos ir pažymų apie sveikatos būklę išrašymas;
9. Už kitas mokamas paslaugas, susijusias su įstaigos veikla, mokama pagal sutartyse aptartus įkainius.
10. Asmenims, kuriems atliekami profilaktiniai darbuotojų ir įsidarbinančiųjų sveikatos tikrinimai pagal LR SAM 2000m. gegužės 21d. įsakymą Nr. 301 (Suvestinė redakcija nuo 2021-11-17)“Dėl profilaktinių sveikatos tikrinimų sveikatos priežiūros įstaigose“:

8.1. asmenims, norintiems įsidarbinti;

8.2. asmenims, dirbantiems galimos profesinės rizikos sąlygomis (kenksmingų veiksnių poveikyje ir pavojingą darbą;

8.3. asmenims, kuriems leidžiama dirbti tik iš anksto pasitikrinus ir vėliau periodiškai besitikrinantiems sveikatą dėl užkrečiamųjų ligų.

1. **MOKAMŲ PASLAUGŲ DOKUMENTACIJOS PILDYMAS**
2. Mokamas asmens sveikatos priežiūros paslaugas gydytojas teikia pilnai išsiaiškinęs, ar pacientas neturi teisės gauti paslaugas, kompensuojamas PSDF lėšomis. Skiriant mokamą paslaugą, laboratorinius tyrimus, gydytojas apie tai įrašo asmens ambulatorinėje sveikatos istorijoje (forma Nr.025/a).
3. Pacientui pageidaujant gauti papildomas mokamas paslaugas, su gydytoju dirbanti slaugytoja šią paslaugą įrašo į ambulatorinės sveikatos kortelėje esančią formą:
   1. suteiktos mokamos paslaugos pavadinimas ir jos teikimo pagrindas;
   2. paslaugos apmokėjimo faktą patvirtinančio dokumento numeris ir data;
   3. paciento patvirtintas parašu sutikimas dėl mokamų paslaugų teikimo.
4. Slaugytoja ESIS sistemoje užpildo tyrimo užsakymo formą, nurodydama tyrimo paskirtį.
5. Procedūriniame kabinete dirbanti bendrosios praktikos slaugytoja, prieš pradėdama procedūrą, informaciją apie mokamus tyrimus įveda į ESIS sistemą. Joje pažymi, kad nurodytas tyrimas yra mokamas (įrašo sumą pagal kasos kvitą). Taip pat, duomenis į sistemą apie atliktas mokamas procedūras bei tyrimus, suveda odontologo padėjėjos ir akušerės.
6. mokėjimo už mokamas paslaugas dokumentuose (kasos kvituose, pajamų orderiuose, sąskaitose ir pan.) turi būti nurodyta paslaugos teikimo data, paslaugos, už kurią mokama, pavadinimas, ambulatorinės kortelės numeris. Jeigu minėtos informacijos mokėjimo dokumentuose nurodyti nėra techninių galimybių, ji turi būti nurodyta sąskaitoje, kuri atiduodama pacientui.
7. Paėmusi kraujo ėminį, procedūrinio bendrosios praktikos slaugytoja ant vakuuminio kraujo ėminio surinkimo mėgintuvėlio (vakutainerio) atspausdina ir užklijuoja lipduką, kuriame yra įrašyti paciento duomenys, paėmimo data, žyma, ar tyrimas bus daromas įstaigoje, ar vežamas į laboratoriją pagal sudarytą sutartį.
8. Jei pacientą tyrimui atlikti siuntė šeimos gydytojas, tai tyrimo atsakymo jis teiraujasi pas gydytoją, jei tyrimą buvo atlikęs be gydytojo siuntimo – atsakymas atiduodamas į rankas. Ji atspausdina procedūrinio slaugytoja.
9. **MOKAMŲ PASLAUGŲ APMOKĖJIMAS**
10. Gydytojo paskirtos mokamos paslaugos suteikiamos tik po to, kai už jas pacientas susimoka registratūros kasoje;
11. Pacientui, kreipiantis tiesiai į registratūrą mokamoms paslaugoms, registratūros darbuotojas privalo:
    1. informuoti pacientą apie galimybę gauti šią paslaugą, kompensuojamą PSDF biudžeto lėšomis (turint draustumą);
    2. informuoti pacientą apie teikiamos mokamas paslaugos kainą;
    3. išaiškinti pacientui mokėjimo už paslaugą tvarką;
    4. pacientui sumokėjus už paslaugą, išduoti apmokėtų paslaugų kasos čekį;
    5. esant reikalui, išrašoma sąskaita - faktūra. Ją išrašo buhalterė. Vienas egzempliorius atiduodamas pacientui, kitas lieka įstaigoje.
12. Procedūriniame kabinete slaugytoja pildo mokamų paslaugų registracijos žurnalą „Ėminių registracijos žurnalas“, kuriame nurodo paciento vardą, pavardę, suteiktos paslaugos pavadinimą.
13. Darbo dienos pabaigoje registratūros kasoje atsispausdinama tos dienos ataskaita, pagal kurią į STEKO apskaitos buhalterinę programą buhalterė suveda paslaugas pagal pajamų kodus.
14. Jeigu juridiniai asmenys nėra pasirašę sutarties dėl mokamų paslaugų teikimo, tada dėl mokamų paslaugų dokumentacijos, kreipiasi į buhalteriją dėl išankstinio apmokėjimo sąskaitos išrašymo.
15. **MOKAMŲ PASLAUGŲ INFORMACIJOS VIEŠINIMAS**

Mokamų paslaugų nomenklatūra ir kainos skelbiamos registratūroje esančiame kainyne, stende, įstaigos internetinėje svetainėje [www.kupiskiopaspc.lt](http://www.kupiskiopaspc.lt). Taip pat ši informacija skelbiama ambulatorijų ir medicininių punktų stenduose.